Sporting Kansas City

Sporting Kansas City on yhdysvaltalainen jalkapalloseura, joka pelaa Major League Soccer -liigassa. Seuran kotipaikka on Kansasin Kansas City. ==Historia== Sporting Kansas City perustettiin vuonna 1995 ja se kuului MLS:n perustajaseuroihin. Seura tunnettiin aluksi nimellä Kansas City Wiz, mutta nimi muutettiin jo ensimmäisen kauden jälkeen muotoon Kansas City Wizards. Vuoden 2010 lopulla nimeksi muutettiin Sporting Kansas City. Sporting kuului vuodesta 1996 vuoteen 2004 MLS:n läntiseen konferenssiin, mutta vuonna 2005, kun laajennusseurat Real Salt Lake ja CD Chivas USA sijoitettiin läntiseen konferenssiin, se siirtyi itäiseen konferenssiin. Sporting palasi itäiseen konferenssiin vuonna 2015, New York City FC:n ja Orlando City SC:n liityttyä liigaan. Seura on voittanut Major League Soccerin mestaruuden, MLS Cupin, kahdesti, vuonna 2000, jolloin se voitti loppuottelussa Chicago Firen maalein 1–0, ja vuonna 2013, jolloin loppuottelu Real Salt Lakeä vastaan ratkesi rangaistuspotkukilpailussa. Lisäksi seura on ollut kerran MLS Cupin loppuottelun häviävänä osapuolena, vuonna 2004 D.C. United vei mestaruuden maalein 3–2. Sporting on voittanut myös neljästi Lamar Hunt U.S. Open Cupin mestaruuden (vuosina 2004, 2012, 2015 ja 2017) ja kerran MLS Supporters’ Shieldin (liigan runkosarjan voittaja, vuonna 2000). Seuran alkuperäinen omistaja oli yhdysvaltalainen monen eri lajin parissa toiminut urheiluvaikuttaja Lamar Hunt, joka omisti vuosien varrella myös kaksi muuta MLS-seuraa, Columbus Crew’n ja FC Dallasin. Joulukuussa 2004 Hunt ilmoitti aikovansa myydä seuran kauden 2005 jälkeen, mutta uuden omistajan löytämisessä oli vaikeuksia. Elokuussa 2006 julkistettiin viimein seuran myynti paikalliselle omistajaryhmälle nimeltä OnGoal. Hunt kuoli joulukuussa 2006 74-vuotiaana. Seura pelasi alun perin kotiottelunsa Arrowhead Stadiumilla, jonka pääasiallinen käyttäjä on amerikkalaisen jalkapallon Kansas City Chiefs, ja kausina 2008–2010 kotistadionina toimi väliaikaisesti baseballstadion CommunityAmerica Ballpark. Kaudesta 2011 alkaen seuran kotistadion on erityisesti jalkapalloa varten suunniteltu Children's Mercy Park, jossa on 18 500 istumapaikkaa. ==Mestaruudet== * MLS Cup: 2000, 2013 (2) * Lamar Hunt U.S. Open Cup: 2004, 2012, 2015, 2017 (4) * MLS Supporters’ Shield: 2000 (1) == Joukkue == === Kokoonpano === Päivitetty: 20. heinäkuuta 2023 == Entisiä pelaajia == * Matt Besler (2009–) * José Burciaga, Jr. (2001–2007) * Mark Chung (1996–1998) * Jimmy Conrad (2003–2010) * Nick Garcia (2000–2007) * Hérculez Gómez (2008–2009) * Richard Gough (1997) * Diego Gutiérrez (1996–1997), (2002–2005) * Kevin Hartman (2006–2010) * Chris Henderson (1998–2000) * Jack Jewsbury (2003–2010) * Eddie Johnson (2006–2007) * Mo Johnston (1996–2001) * Chris Klein (1998–2005) * Frank Klopas (1996–1997) * Alexi Lalas (1999) * Claudio López (2008–2010) * Tony Meola (1999–2004) * Miklos Molnar (2000) * Uche Okafor (1996–2000) * Preki (1996–2000), (2002–2005) * Vuk Rašović (2004) * Paul Rideout (1998) * Refik Šabanadžović (1997–1999) * Scott Sealy (2005–2008) * Igor Simutenkov (2002–2004) * Mike Sorber (1996) * Vitalis Takawira (1996–1999) * Peter Vermes (2000–2002) * Sasha Victorine (2005–2008) * Josh Wolff (2003–2006), (2008–2010) * Kerry Zavagnin (2000–2008) * Alexandru Zotincă (2003–2006) * Graham Zusi (2009–) == Päävalmentajat == * Ron Newman (1996–1999) * Ken Fogarty (1999, väliaikainen) * Bob Gansler (1999–2006) * Brian Bliss (2006, väliaikainen) * Curt Onalfo (2007–2009) * Peter Vermes (2009–) == Lähteet == == Aiheesta muualla == * Seuran verkkosivut Luokka:Missourin urheilu Luokka:Yhdysvaltalaiset jalkapalloseurat